**«АЛАКӨЛІМ - АРДАҒЫМ»**

Дүйсенбек Дулат

СИк 21-2
Жетекші: Кенжебеков Қапалбек

Туған жер-адам өмірінде ең киелі орын алады. Бұл сөз әрбір адамзат баласының ойын тебірентіп жібереді. Туған жер, туған ел деген екі ғана сөзде қаншама мағына, қаншама ой жатыр десеңізші?! Туған жердің қадірін әр адам әрқалай түсінеді. Туған жер қадірі дүниедегі ең ұлы деген нәрсемен пара-пар. Себебі, ол – сенің әлпештеген анаң, аялап өсірген әкең, туған-туысың, аға-әпкең, сені білім жолына жетелеген ұстаздарың, сол білімге ұмтылу жолындағы тай-құлындай тебіскен жора-жолдастарың дүниеге келген жерің, қызыққа толы өткен балалық шағың, қызық оқиғаларың. Туған жердей жер болмас, туған елдей ел болмас-демекші, әркімнің туған жері өзіне өте ыстық болып келеді. Шынымен де, туған жердің әрбір тау-тасы, өзен көлі өте ерекше. Әрбіріміз үшін Отан ошақ басынан басталады: туған жер, туған көше, туған қала немесе мен үшін әрбірінің орны бөлек. Міне, сондықтан да тіпті балалық шақтан бастап-ақ адамда отанға деген махаббат сезімі оянады. Туған жер дегеніміз - біздің ата - бабамыз мекен еткен, кіндік қанымыз тамған жер. Әр адамда бала күннен бастап Отанына деген сүйіспеншілік пайда болады. Мен Алакөлдей дархан далада, кең байтақ жерде туып өскенімді мақтан етемін.

Менің туған жерім ол Алакөл ауданы. Алакөл-қатты үлкен болмаса да, барлық Қазақстандықтар білетін жер. Осы жердің ең алғаш көз ашып, білім алып, өсіп өнген соң өзіме өте ыстық, киелі мекен. Алакөл тек қана көлімен ғана емес, қазіргі таңда әдемі жерлерімен де көзге түсе бастады. Туған жердің қадірін шетте жүрсең білерсің-деген сөздің шындығына көзім жете бастады. Қазір сабағым онлайн форматта болғанымен Алматы қаласында тұрып жатырмын. Соңғы кездері тіпті туған жерге деген сағыныш арта түсуде. Алматы-мегаполис, үлкен, әдемі қала болғанмен де, өз туған жеріңе жетер ме шіркін. Өз елін сүймеген адам еш нәрсені де сүйе алмайды» — деген Байронның сөздері рас. Өз туған жерін сүймеген адамнан оданда сорақы істер күтуге болады.

Алакөл-жәй ғана аудан болғанмен де, оның айтып өтетін маңызды, тарихи оқиғалары өте көп. Алакөл деп атаған кезде еске түсетін көлдің дәл осы менің туған жерімде болғанына мақтанамын. Алакөл көлінің пайдалы екенін шет елден келіп жатқан туристтер арқылы байқауға болады. Бірақ шипалы көлімізге кейбір туристердің келмеу себебі ол-жол мәселесі. Осыған орай осыдан төрт жыл бұрын ауданымызға аэропорт салынды. Оның ашылуына елбасы Нұрсұлтан Әбішұлының өзі келіп лентаны кескен болатын және де соңғы жылдары Президентіміздің арқасында Талдықорған-Алакөл тас жолы жөндеуге берілді.Осы істің арқасында енді Алакөл көліне туристтер саны тіптен көбейеді. Демек, сұраныс көп болып, еліміздің туризм саласына жақсы әсерін тигізеді.

Сөзімді қорытындылай келе, әрбір адам туған, өскен жерін сүйе білу керек. Себебі бұл патриотизммен махаббаттың бір бөлшегі. Туған жер - ол біздің алтын бесігіміз, кіндік қанымыз тамған жер, анамыз. Абай атам айтпақшы, өмірден өз орнын тапқан дұрыс қой. Дегенмен «туған ауылымды тастап кете барамын» деген ойдың өзі менің киелі, құт мекеніме деген сағынышымды қазірден арттыра түседі. Көптеген ақын – жазушылар туған жерлеріне арнап өлең жазып, туған жерге деген махаббаттарын, шексіз сүйіспеншіліктерін арнап оны бар жақсыға теңеп өз ойларын, сезімдерін сөзбен айтып жеткізе алмайды. Себебі, туған жерге деген махаббат құдіретін сөзбен айтып жеткізу мүмкін емес...